Document ID: 32000R0635

Κανονισμός (ΕΚ) αριθ. 635/2000 της Επιτροπής
της 24ης Μαρτίου 2000
για τροποποίηση του κανονισμού (ΕΚ) αριθ. 2571/97 σχετικά με την πώληση σε μειωμένη τιμή βουτύρου και τη χορήγηση ενίσχυσης στην κρέμα γάλακτος, στο βούτυρο και στο συμπυκνωμένο βούτυρο που προορίζονται για την παρασκευή προϊόντων ζαχαροπλαστικής, παγωτών και άλλων προϊόντων διατροφής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοιινής οργανώσεως αγοράς στον τομέα του γάλακτος και των γαλακτοκομικών προϊόντων(1), και ιδίως τα άρθρα 10 και 15,
Εκτιμώντας τα ακόλουθα:
(1) Ο κανονισμός (ΕΚ) αριθ. 2571/97 της Επιτροπής(2), όπως τροποποιήθηκε τελευταία με τον κανονισμό (ΕΚ αριθ. 494/1999(3), προβλέπει την δυνατότητα, σύμφωνα με το άρθρο του 3 στοιχείο α), χρησιμοποίησης των ιχνηθετών που αναφέρονται στο παράρτημα ΙΙ του ως άνω κανονισμού, στα εν λόγω προϊόντα, αποσκοπώντας στον έλεγχο της τήρησης του τελικού προορισμού αυτών των προϊόντων. Δεδομένου ότι ορισμένοι ίχνηθέτες δεν χρησιμοποιούνται πλέον εδώ και αρκετό καιρό στο πλαίσιο του προαναφερομένου καθεστώτος και ότι, εν πάση περιπτώσει, στο παράρτημα ΙΙ του προαναφερόμενου κανονισμού προβλέπονται άλλες εναλλακτικές δυνατότητες ιχνηθετών, είναι σκόπιμο, για λόγους απλούστευσης, να καταργηθούν οι εν λόγω ιχνηθέτες, καθιστώντας κατ' αυτόν τον τρόπο εφικτή την απλούστευση των ελέγχων χάρη στη μείωση του αριθμού αυτών των ιχνηθετών. Άλλωστε, αυτοί οι ιχνηθέτες αποτελούν αντικείμενο αξιολόγησης λόγω των εξελίξεων των επιστημονικών γνώσεων επί του θέματος.
(2) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Καταργείται το σημείο V του παραρτήματος ΙΙ του κανονισμού (ΕΚ) αριθ. 2571/97.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Μαρτίου 2000.

Labels: 3
17
6